Ericu950/Stoicheia-meter-silver huggingface dataset:
ἔτι πρὸς τούτοις ὑπὸ μὲν ἐκείνης τῆς εὐταξίας οὕτως ἐπαιδεύθησαν οἱ πολῖται πρὸς ἀρετήν , ὥστε σφᾶς μὲν αὐτοὺς μὴ λυπεῖν , τοὺς δ εἰς τὴν χώραν εἰσβάλλοντας ἅπαντας μαχόμενοι νικᾶν .
ἡμεῖς δὲ τ οὐναντίον 0 ·
ἀλλήλοις μὲν γὰρ κακὰ παρέχοντες οὐδεμίαν ἡμέραν διαλείπομεν , τῶν δὲ περὶ τὸν πόλεμον οὕτω κατημελήκαμεν , ὥστ οὐ δ εἰς ἐξετάσεις ἰέναι τολμῶμεν ἢν μὴ λαμβάνωμεν ἀργύριον .
τότε μὲν οὐδεὶς ἦν τῶν πολιτῶν ἐνδεὴς τῶν ἀναγκαίων , οὐ δὲ προσαιτῶν τοὺς ἐντυγχάνοντας τὴν πόλιν κατῄσχυνε , νῦν δὲ πλείους εἰσὶν οἱ σπανίζοντες τῶν ἐχόντων ·
οἷς ἄξιόν ἐστι πολλὴν συγγνώμην ἔχειν , εἰ μηδὲν τῶν κοινῶν φροντίζουσιν , ἀλλὰ τοῦτο σκοποῦσιν ὁπόθεν τὴν ἀεὶ παροῦσαν ἡμέραν διάξουσιν .
ἐγὼ μὲν οὖν ἡγούμενος , ἢν μιμησώμεθα τοὺς προγόνους , καὶ τῶν κακῶν ἡμᾶς τούτων ἀπαλλαγήσεσθαι καὶ σωτῆρας οὐ μόνον τῆς πόλεως ἀλλὰ καὶ τῶν Ἐλλήνων ἁπάντων γενήσεσθαι , τήν τε πρόσοδον ἐποιησάμην καὶ τοὺς λόγους εἴρηκα τούτους ·
ὑμεῖς δὲ πάντα λογισάμενοι ταῦτα χειροτονεῖθ ὅ τι ἂν ὑμῖν δοκῇ μάλιστα συμφέρειν τῇ πόλει .
εἰ μὲν ὅμοιος ἦν ὁ λόγος ὁ μέλλων ἀναγνωσθήσεσθαι τοῖς ἢ πρὸς τοὺς ἀγῶνας ἢ πρὸς τὰς ἐπιδείξεις γιγνομένοις , οὐδὲν ἂν οἶμαι προδιαλεχθῆναι περὶ αὐτοῦ ·
νῦν δὲ διὰ τὴν καινότητα καὶ τὴν διαφορὰν ἀναγκαῖόν ἐστι προειπεῖν τὰς αἰτίας , δι ἃς οὕτως ἀνόμοιον αὐτὸν ὄντα τοῖς ἄλλοις γράφειν προειλόμην ·
μὴ γὰρ τούτων δηλωθεισῶν πολλοῖς ἂν ἴσως ἄτοπος εἶναι δόξειεν .
ἐγὼ γὰρ εἰδὼς ἐνίους τῶν σοφιστῶν βλασφημοῦντας περὶ τῆς ἐμῆς διατριβῆς , καὶ λέγοντας ὡς ἔστι περὶ δικογραφίαν , καὶ παραπλήσιον ποιοῦντας ὥσπερ ἂν εἴ τις Φειδίαν τὸν τὸ τῆς Ἀθηνᾶς ἕδος ἐργασάμενον τολμῴη καλεῖν κοροπλάθον , ἢ Ζεῦξιν καὶ Παρράσιον τὴν αὐτὴν ἔχειν φαίη τέχνην τοῖς τὰ πινάκια γράφουσιν , ὅμως οὐ δὲ πώποτε τὴν μικρολογίαν ταύτην ἠμυνάμην αὐτῶν , ἡγούμενος τὰς μὲν ἐκείνων φλυαρίας οὐδεμίαν δύναμιν ἔχειν , αὐτὸς δὲ πᾶσι τοῦτο πεποιηκέναι φανερόν , ὅτι προῄρημαι καὶ λέγειν καὶ γράφειν οὐ περὶ τῶν ἰδίων συμβολαίων , ἀλλ ὑπὲρ τηλικούτων τὸ μέγεθος καὶ τοιούτων πραγμάτων , ὑπὲρ ὧν οὐδεὶς ἂν ἄλλος ἐπιχειρήσειε , πλὴν τῶν ἐμοὶ πεπλησιακότων ἢ τῶν τούτους μιμεῖσθαι βουλομένων 0 .
μέχρι μὲν οὖν πόρρω τῆς ἡλικίας ᾠόμην καὶ διὰ τὴν προαίρεσιν ταύτην καὶ διὰ τὴν ἄλλην ἀπραγμοσύνην ἐπιεικῶς ἔχειν πρὸς ἅπαντας τοὺς ἰδιώτας ·
ἤδη δ ὑπογυίου μοι τῆς τοῦ βίου τελευτῆς οὔσης , ἀντιδόσεως γενομένης περὶ τριηραρχίας καὶ περὶ ταύτης ἀγῶνος ἔγνων καὶ τούτων τινὰς οὐχ οὕτω πρός με διακειμένους ὥσπερ ἤλπιζον , ἀλλὰ τοὺς μὲν πολὺ διεΨευσμένους τῶν ἐμῶν ἐπιτηδευμάτων καὶ ῥέποντας ἐπὶ τὸ πείθεσθαι τοῖς ἀνεπιτήδειόν τι λέγουσι , τοὺς δὲ σαφῶς μὲν εἰδότας περὶ ἃ τυγχάνω διατρίβων , φθονοῦντας δὲ καὶ τ αὐτὸν πεπονθότας τοῖς σοφισταῖς καὶ χαίροντας ἐπὶ τοῖς Ψευδῆ περί μου δόξαν ἔχουσιν 0 .
ἐδήλωσαν δ οὕτω διακείμενοι ·
τοῦ γὰρ ἀντιδίκου περὶ μὲν ὧν ἡ κρίσις ἦν οὐδὲν λέγοντος δίκαιον , διαβάλλοντος δὲ τὴν τῶν λόγων τῶν ἐμῶν δύναμιν καὶ καταλαζονευομένου περί τε τοῦ πλούτου καὶ τοῦ πλήθους τῶν μαθητῶν , ἔγνωσαν ἐμὴν εἶναι τὴν λειτουργίαν .
τὴν μὲν οὖν δαπάνην οὕτως ἠνέγκαμεν , ὥσπερ προσήκει τοὺς μή τε λίαν ὑπὸ τῶν τοιούτων ἐκταραττομένους μή τε παντάπασιν ἀσώτως μη δ ὀλιγώρως πρὸς χρήματα διακειμένους 0 ·
ᾐσθημένος δ ὥσπερ εἶπον πλείους ὄντας ὧν ᾠόμην τοὺς οὐκ ὀρθῶς περί μου γιγνώσκοντας , ἐνεθυμούμην πῶς ἂν δηλώσαιμι καὶ τούτοις καὶ τοῖς ἐπιγιγνομένοις καὶ τὸν τρόπον ὃν ἔχω καὶ τὸν βίον ὃν ζῶ καὶ τὴν παιδείαν περὶ ἣν διατρίβω , καὶ μὴ περιίδοιμι περὶ τῶν τοιούτων ἄκριτον ἐμαυτὸν ὄντα , μη δ ἐπὶ τοῖς βλασφημεῖν εἰθισμένοις ὥσπερ νῦν γενόμενον 0 .
σκοπούμενος οὖν εὕρισκον οὐδαμῶς ἂν ἄλλως τοῦτο διαπραξόμενος , πλὴν εἰ γραφείη λόγος ὥσπερ εἰκὼν τῆς ἐμῆς διανοίας καὶ τῶν ἄλλων τῶν ἐμοὶ βεβιωμένων 0 ·
διὰ τούτου γὰρ ἤλπιζον καὶ τὰ περὶ ἐμὲ μάλιστα γνωσθήσεσθαι , καὶ τὸν αὐτὸν τοῦτον μνημεῖόν μου καταλειφθήσεσθαι πολὺ κάλλιον τῶν χαλκῶν ἀναθημάτων .
εἰ μὲν οὖν ἐπαινεῖν ἐμαυτὸν ἐπιχειροίην , ἑώρων οὔ τε περιλαβεῖν ἅπαντα περὶ ὧν διελθεῖν προῃρούμην οἷός τε γενησόμενος , οὔ τ ἐπιχαρίτως οὐ δ ἀνεπιφθόνως εἰπεῖν περὶ αὐτῶν δυνησόμενος ·
εἰ δ ὑποθείμην ἀγῶνα μὲν καὶ κίνδυνόν τινα περὶ ἐμὲ γιγνόμενον , συκοφάντην δ ὄντα τὸν γεγραμμένον καὶ τὸν πράγματά μοι παρέχοντα , κ ἀκεῖνον μὲν ταῖς διαβολαῖς χρώμενον ταῖς ἐπὶ τῆς ἀντιδόσεως ῥηθείσαις , ἐμαυτὸν δ ἐν ἀπολογίας σχήματι τοὺς λόγους ποιούμενον , οὕτως ἂν ἐκγενέσθαι μοι μάλιστα διαλεχθῆναι περὶ ἁπάντων ὧν τυγχάνω βουλόμενος .
ταῦτα δὲ διανοηθεὶς ἔγραφον τὸν λόγον τοῦτον , οὐκ ἀκμάζων , ἀλλ ἔτη γεγονὼς δύο καὶ ὀγδοήκοντα .
διόπερ χρὴ συγγνώμην ἔχειν , ἢν μαλακώτερος ὢν φαίνηται τῶν παρ ἐμοῦ πρότερον ἐκδεδομένων .
καὶ γὰρ οὐ δὲ ῥᾴδιος ἦν οὐ δ ἁπλοῦς , ἀλλὰ πολλὴν ἔχων πραγματείαν .
ἔστι γὰρ τῶν γεγραμμένων ἔνια μὲν ἐν δικαστηρίῳ πρέποντα ῥηθῆναι , τὰ δὲ πρὸς μὲν τοὺς τοιούτους ἀγῶνας οὐχ ἁρμόττοντα , περὶ δὲ φιλοσοφίας πεπαρρησιασμένα καὶ δεδηλωκότα τὴν δύναμιν αὐτῆς ·
ἔστι δέ τι καὶ τοιοῦτον ὃ τῶν νεωτέρων τοῖς ἐπὶ τὰ μαθήματα καὶ τὴν παιδείαν ὁρμῶσιν ἀκούσασιν ἂν συνενέγκοι , πολλὰ δὲ καὶ τῶν ὑπ ἐμοῦ πάλαι γεγραμμένων ἐγκαταμεμιγμένα τοῖς νῦν λεγομένοις οὐκ ἀλόγως οὐ δ ἀκαίρως , ἀλλὰ προσηκόντως τοῖς ὑποκειμένοις .
τοσοῦτον οὖν μῆκος λόγου συνιδεῖν , καὶ τοσαύτας ἰδέας καὶ τοσοῦτον ἀλλήλων ἀφεστώσας συναρμόσαι καὶ συναγαγεῖν , καὶ τὰς ἐπιφερομένας οἰκειῶσαι ταῖς προειρημέναις , καὶ πάσας ποιῆσαι σφίσιν αὐταῖς ὁμολογουμένας , οὐ πάνυ μικρὸν ἦν ἔργον .
ὅμως δ οὐκ ἀπέστην , καίπερ τηλικοῦτος ὤν .
πρὶν αὐτὸν ἀπετέλεσα , μετὰ πολλῆς μὲν ἀληθείας εἰρημένον , τὰ δ ἄλλα τοιοῦτον οἷος ἂν εἶναι δόξη τοῖς ἀκροωμένοις .
χρὴ δὲ τοὺς διεξιόντας αὐτὸν πρῶτον μὲν ὡς ὄντος μικτοῦ τοῦ λόγου καὶ πρὸς ἁπάσας τὰς ὑποθέσεις ταύτας γεγραμμένου ποιεῖσθαι τὴν ἀκρόασιν , ἔπειτα προσέχειν τὸν νοῦν ἔτι μᾶλλον τοῖς λέγεσθαι μέλλουσιν ἢ τοῖς ἤδη προειρημένοις , πρὸς δὲ τούτοις μὴ ζητεῖν εὐθὺς ἐπελθόντας ὅλον αὐτὸν διελθεῖν , ἀλλὰ τοσοῦτον μέρος ὅσον μὴ λυπήσει τοὺς παρόντας 0 .
ἐὰν γὰρ ἐμμείνητε τούτοις , μᾶλλον δυνήσεσθε κατιδεῖν εἴ τι τυγχάνομεν λέγοντες ἄξιον ἡμῶν αὐτῶν .
ἃ μὲν οὖν ἀναγκαῖον ἦν προειπεῖν , ταῦτ ἐστίν ·
ἤδη δ ἀναγιγνώσκετε τὴν ἀπολογίαν τὴν προσποιουμένην μὲν περὶ κρίσεως γεγράφθαι , βουλομένην δὲ περὶ ἐμοῦ δηλῶσαι τὴν ἀλήθειαν , καὶ τοὺς μὲν ἀγνοοῦντας εἰδέναι ποιῆσαι , τοὺς δὲ φθονοῦντας ἔτι μᾶλλον ὑπὸ τῆς νόσου ταύτης λυπεῖσθαι ·
μείζω γὰρ δίκην οὐκ ἂν δυναίμην λαβεῖν παρ αὐτῶν .
πάντων ἡγοῦμαι πονηροτάτους εἶναι καὶ μεγίστης ζημίας ἀξίους , οἵτινες οἷς αὐτοὶ τυγχάνουσιν ὄντες ἔνοχοι , ταῦτα τῶν ἄλλων τολμῶσι κατηγορεῖν ·
ὅπερ Λυσίμαχος πεποίηκεν .
οὗτος γὰρ αὐτὸς συγγεγραμμένα λέγων περὶ τῶν ἐμῶν συγγραμμάτων πλείω πεποίηται λόγον ἢ περὶ τῶν ἄλλων ἁπάντων , ὅμοιον ἐργαζόμενος ὥσπερ ἂν εἴ τις ἱεροσυλίας ἕτερον διώκων αὐτὸς τὰ τῶν θεῶν ἐν τοῖν χεροῖν ἔχων φανείη 0 .
πρὸ πολλοῦ δ ἂν ἐποιησάμην οὕτως αὐτὸν νομίζειν εἶναί με δεινόν , ὥσπερ ἐν ὑμῖν εἴρηκεν ·
οὐ γὰρ ἄν ποτέ μοι πράγματα ποιεῖν ἐπεχείρησε .
νῦν δὲ λέγει μὲν ὡς ἐγὼ τοὺς ἥττους λόγους κρείττους δύναμαι ποιεῖν , τοσοῦτον δέ μου καταπεφρόνηκεν , ὥστε αὐτὸς ψευδόμενος ἐμοῦ τ ἀληθῆ λέγοντος ἐλπίζει ῥᾳδίως ἐπικρατήσειν .
οὕτω δέ μοι δυσκόλως ἅπαντα συμβέβηκεν , ὥσθ οἱ μὲν ἄλλοι τοῖς λόγοις διαλύονται τὰς διαβολάς , ἐμοῦ δὲ Λυσίμαχος αὐτοὺς τοὺς λόγους μάλιστα διαβέβληκεν , ἵν ἢν μὲν ἱκανῶς δόξω λέγειν , ἔνοχος ὢν φανῶ τοῖς ὑπὸ τούτου περὶ τῆς δεινότητος τῆς ἐμῆς προειρημένοις , ἢν δ ἐνδεέστερον τύχω διαλεχθεὶς ὧν οὗτος ὑμᾶς προσδοκᾶν πεποίηκε , τὰς πράξεις ἡγῆσθέ μου χείρους εἶναι .
δέομαι οὖν ὑμῶν μή τε πιστεύειν πω μή τ ἀπιστεῖν τοῖς εἰρημένοις , πρὶν ἂν διὰ τέλους ἀκούσητε καὶ τὰ παρ ἡμῶν , ἐνθυμουμένους ὅτι οὐδὲν ἂν ἔδει δίδοσθαι τοῖς φεύγουσιν ἀπολογίαν , εἴπερ οἷόν τ ἦν ἐκ τῶν τοῦ διώκοντος λόγων ἐψηφίσθαι τὰ δίκαια .
νῦν δ εἰ μὲν εὖ τυγχάνει κατηγορηκὼς ἢ κακῶς , οὐδεὶς ἂν τῶν παρόντων ἀγνοήσειεν ·
εἰ δ ἀληθέσι κέχρηται τοῖς λόγοις , οὐκέτι τοῦτο τοῖς κρίνουσι γνῶναι ῥᾴδιον ἐξ ὧν ὁ πρότερος εἴρηκεν , ἀλλ ἀγαπητὸν ἢν ἐξ ἀμφοτέρων τῶν λόγων ἐκλαβεῖν δυνηθῶσι τὸ δίκαιον 0 .
οὐ θαυμάζω δὲ τῶν πλείω χρόνον διατριβόντων ἐπὶ ταῖς τῶν ἐξαπατώντων κατηγορίαις ἢ ταῖς ὑπὲρ αὑτῶν ἀπολογίαις , οὐ δὲ τῶν λεγόντων ὡς ἔστι μέγιστον κακὸν διαβολή 0 ·
τί γὰρ ἂν γένοιτο ταύτης κακουργότερον , ἣ ποιεῖ τοὺς μὲν ψευδομένους εὐδοκιμεῖν , τοὺς δὲ δικάζοντας ἐπιορκεῖν , ὅλως δὲ τὴν μὲν ἀλήθειαν ἀφανίζει , ψευδῆ δὲ δόξαν παραστήσασα τοῖς ἀκούουσιν ὃν ἂν τύχῃ τῶν πολιτῶν ἀδίκως ἀπόλλυσιν ;
ἃ φυλακτέον ἐστίν , ὅπως μηδὲν ὑμῖν συμβήσεται τοιοῦτον , μη δ ἃ τοῖς ἄλλοις ἂν ἐπιτιμήσαιτε τούτοις αὐτοὶ φανήσεσθε περιπίπτοντες .
οἶμαι δ ὑμᾶς οὐκ ἀγνοεῖν ὅτι τῇ πόλει πολλάκις οὕτως ἤδη μετεμέλησε τῶν κρίσεων τῶν μετ ὀργῆς καὶ μὴ μετ ἐλέγχου γενομένων , ὥστ οὐ πολὺν χρόνον διαλιποῦσα παρὰ μὲν τῶν ἐξαπατησάντων δίκην λαβεῖν ἐπεθύμησε , τοὺς δὲ διαβληθέντας ἡδέως ἂν εἶδεν ἄμεινον ἢ πρότερον πράττοντας 0 .
ὧν χρὴ μεμνημένους μὴ προπετῶς πιστεύειν τοῖς τῶν κατηγόρων λόγοις , μη δὲ μετὰ θορύβου καὶ χαλεπότητος ἀκροᾶσθαι τῶν ἀπολογουμένων .
καὶ γὰρ αἰσχρὸν ἐπὶ μὲν τῶν ἄλλων πραγμάτων ἐλεημονεστάτους ὁμολογεῖσθαι καὶ πραοτάτους ἁπάντων εἶναι τῶν Ἑλλήνων , ἐπὶ δὲ τοῖς ἀγῶσι τοῖς ἐνθάδε γιγνομένοις τ ἀναντία τῇ δόξῃ ταύτῃ φαίνεσθαι πράττοντας 0 ·
καὶ παρ ἑτέροις μὲν ἐπειδὰν περὶ ψυχῆς ἀνθρώπου δικάζωσι , μέρος τι τῶν ψήφων ὑποβάλλεσθαι τοῖς φεύγουσι , παρ ὑμῖν δὲ μη δὲ τῶν ἴσων τυγχάνειν τοὺς κινδυνεύοντας τοῖς συκοφαντοῦσιν , ἀλλ ὀμνύναι μὲν καθ ἕκαστον τὸν ἐνιαυτὸν ἦ μὴν ὁμοίως ἀκροάσεσθαι τῶν κατηγορούντων καὶ τῶν ἀπολογουμένων , τοσοῦτον δὲ τὸ μεταξὺ ποιεῖν , ὥστε τῶν μὲν αἰτιωμένων ὅ τι ἂν λέγωσιν ἀποδέχεσθαι , τῶν δὲ τούτους ἐξελέγχειν πειρωμένων ἐνίοτε μη δὲ τὴν φωνὴν ἀκούοντας ἀνέχεσθαι , καὶ νομίζειν μὲν ἀοικήτους εἶναι ταύτας τῶν πόλεων ἐν αἷς ἄκριτοί τινες ἀπόλλυνται τῶν πολιτῶν , ἀγνοεῖν δ ὅτι τοῦτο ποιοῦσιν οἱ μὴ κοινὴν τὴν εὔνοιαν τοῖς ἀγωνιζομένοις παρέχοντες .
ὃ δὲ πάντων δεινότατον , ὅταν τις αὐτὸς μὲν κινδυνεύων κατηγορῇ τῶν διαβαλλόντων , ἑτέρῳ δὲ δικάζων μὴ τὴν αὐτὴν ἔχῃ γνώμην περὶ αὐτῶν 0 .
καίτοι χρὴ τοὺς νοῦν ἔχοντας τοιούτους εἶναι κριτὰς τοῖς ἄλλοις , οἵων περ ἂν αὐτοὶ τυγχάνειν ἀξιώσαιεν , λογιζομένους ὅτι διὰ τοὺς συκοφαντεῖν τολμῶντας ἄδηλον ὅστις εἰς κίνδυνον καταστὰς ἀναγκασθήσεται λέγειν ἅπερ ἐγὼ νῦν πρὸς τοὺς μέλλοντας περὶ αὐτοῦ τὴν ψῆφον διοίσειν 0 .
οὐ γὰρ δὴ τῷ γε κοσμίως ζῆν ἄξιον πιστεύειν ὡς ἀδεῶς ἐξέσται τὴν πόλιν οἰκεῖν 0 ·
οἱ γὰρ προῃρημένοι τῶν μὲν ἰδίων ἀμελεῖν τοῖς δ ἀλλοτρίοις ἐπιβουλεύειν οὐ τῶν μὲν σωφρόνως πολιτευομένων ἀπέχονται , τοὺς δὲ κακόν τι δρῶντας εἰς ὑμᾶς εἰσάγουσιν , ἀλλ ἐν τοῖς μηδὲν ἀδικοῦσιν ἐπιδειξάμενοι τὰς αὑτῶν δυνάμεις παρὰ τῶν φανερῶς ἐξημαρτηκότων πλέον λαμβάνουσιν ἀργύριον .
ἅπερ Λυσίμαχος διανοηθεὶς εἰς τουτονὶ τὸν κίνδυνόν με κατέστησεν , ἡγούμενος τὸν ἀγῶνα τὸν πρὸς ἐμὲ παρ ἑτέρων αὑτῷ χρηματισμὸν ποιήσειν , καὶ προσδοκῶν , ἢν ἐμοῦ περιγένηται τοῖς λόγοις , ὅν φησι διδάσκαλον εἶναι τῶν ἄλλων , ἀνυπόστατον τὴν αὑτοῦ δύναμιν ἅπασιν εἶναι δόξειν .
ἐλπίζει δὲ ῥᾳδίως τοῦτο ποιήσειν ·
ὁρᾷ γὰρ ὑμᾶς μὲν λίαν ταχέως ἀποδεχομένους τὰς αἰτίας καὶ τὰς διαβολάς , ἐμὲ δ ὑπὲρ αὐτῶν οὐ δυνησόμενον ἀξίως τῆς δόξης ἀπολογήσασθαι καὶ διὰ τὸ γῆρας καὶ διὰ τὴν ἀπειρίαν τῶν τοιούτων ἀγώνων .
οὕτω γὰρ βεβίωκα τὸν παρελθόντα χρόνον , ὥστε μηδένα μοι πώποτε μή τ ἐν ὀλιγαρχία μή τ ἐν δημοκρατία μή θ ὕβριν μή τ ἀδικίαν ἐγκαλέσαι , μη δ εἶναι μή τε διαιτητὴν μή τε δικαστὴν ὅστις περὶ τῶν ἐμοὶ πεπραγμένων φανήσεται κριτὴς γεγενημένος ·
ἠπιστάμην γὰρ αὐτὸς μὲν εἰς τοὺς ἄλλους μηδὲν ἐξαμαρτάνειν , ἀδικούμενος δὲ μὴ μετὰ δικαστηρίου ποιεῖσθαι τὰς τιμωρίας , ἀλλ ἐν τοῖς φίλοις τοῖς ἐκείνων διαλύεσθαι περὶ τῶν ἀμφισβητουμένων .
ὧν οὐδέν μοι πλέον γέγονεν , ἀλλ ἀνεγκλητεὶ μέχρι ταυτησὶ τῆς ἡλικίας βεβιωκὼς εἰς τὸν αὐτὸν καθέστηκα κίνδυνον , εἰς ὅνπερ ἂν εἰ πάντας ἐτύγχανον ἠδικηκώς .
οὐ μὴν παντάπασιν ἀθυμῶ διὰ τὸ μέγεθος τοῦ τιμήματος , ἀλλ ἐάν περ ἐθελήσητε μετ εὐνοίας ἀκροάσασθαι , πολλὰς ἐλπίδας ἔχω τοὺς μὲν διεψευσμένους τῶν ἐμῶν ἐπιτηδευμάτων καὶ πεπεισμένους ὑπὸ τῶν βουλομένων βλασφημεῖν ταχέως μεταπεισθήσεσθαι περὶ αὐτῶν , τοὺς δὲ τοιοῦτον εἶναί με νομίζοντας οἷός περ εἰμί , βεβαιότερον ἔτι ταύτην ἕξειν τὴν διάνοιαν .
ἵνα δὲ μὴ λίαν ἐνοχλῶ πολλὰ πρὸ τοῦ πράγματος λέγων , ἀφέμενος τούτων , περὶ ὧν οἴσετε τὴν ψῆφον , ἤδη πειράσομαι διδάσκειν ὑμᾶς .
καί μοι ἀνάγνωθι τὴν γραφήν .
γραφή .
ἐκ μὲν τοίνυν τῆς γραφῆς πειρᾶταί με διαβάλλειν ὁ κατήγορος ὡς διαφθείρω τοὺς νεωτέρους λέγειν διδάσκων καὶ παρὰ τὸ δίκαιον ἐν τοῖς ἀγῶσι πλεονεκτεῖν , ἐκ δὲ τῶν ἄλλων λόγων ποιεῖ με τηλικοῦτον , ὅσος οὐδεὶς πώποτε γέγονεν οὔ τε τῶν περὶ τὰ δικαστήρια καλινδουμένων οὔ τε τῶν περὶ τὴν φιλοσοφίαν διατριψάντων ·
οὐ γὰρ μόνον ἰδιώτας φησί μου γεγενῆσθαι μαθητάς , ἀλλὰ καὶ ῥήτορας καὶ στρατηγοὺς καὶ βασιλέας καὶ τυράννους , καὶ χρήματα παρ αὐτῶν παμπληθῆ τὰ μὲν εἰληφέναι τὰ δ ἔτι καὶ νῦν λαμβάνειν .
τοῦτον δὲ τὸν τρόπον πεποίηται τὴν κατηγορίαν , ἡγούμενος ἐκ μὲν ὧν καταλαζονεύεται περί μου καὶ τοῦ πλούτου καὶ τοῦ πλήθους τῶν μαθητῶν φθόνον ἅπασι τοῖς ἀκούουσιν ἐμποιήσειν , ἐκ δὲ τῆς περὶ τὰ δικαστήρια πραγματείας εἰς ὀργὴν καὶ μῖσος ὑμᾶς καταστήσειν ·
ἅπερ ὅταν πάθωσιν οἱ κρίνοντες , χαλεπώτατοι τοῖς ἀγωνιζομένοις εἰσίν .
ὡς οὖν τὰ μὲν μείζω τοῦ προσήκοντος εἴρηκε , τὰ δ ὅλως ψεύδεται , ῥᾳδίως οἶμαι φανερὸν ποιήσειν 0 .
ἀξιῶ δ ὑμᾶς τοῖς μὲν λόγοις οἷς πρότερον ἀκηκόατε περί μου τῶν βλασφημεῖν καὶ διαβάλλειν βουλομένων , μὴ προσέχειν τὸν νοῦν , μη δὲ πιστεύειν τοῖς μή τε μετ ἐλέγχου μή τε μετὰ κρίσεως εἰρημένοις , μη δὲ ταῖς δόξαις χρῆσθαι ταῖς ἀδίκως ὑπ ἐκείνων ὑμῖν ἐγγεγενημέναις , ἀλλ ὁποῖός τις ἂν ἐκ τῆς κατηγορίας τῆς νῦν καὶ τῆς ἀπολογίας φαίνωμαι , τοιοῦτον εἶναί με νομίζειν ·
οὕτω γὰρ γιγνώσκοντες αὐτοί τε δόξετε καλῶς κρίνειν καὶ νομίμως , ἐγώ τε τεύξομαι πάντων τῶν δικαίων .
ὅτι μὲν οὖν οὐδεὶς οὔ θ ὑπὸ τῆς δεινότητος τῆς ἐμῆς οὔ θ ὑπὸ τῶν συγγραμμάτων βέβλαπται τῶν πολιτῶν , τὸν ἐνεστῶτα κίνδυνον ἡγοῦμαι μέγιστον εἶναι τεκμήριον .
εἰ γάρ τις ἦν ἠδικημένος , εἰ καὶ τὸν ἄλλον χρόνον ἡσυχίαν εἶχεν , οὐκ ἂν ἠμέλησε τοῦ καιροῦ τοῦ παρόντος , ἀλλ ἦλθεν ἂν ἤτοι κατηγορήσων ἢ καταμαρτυρήσων .
ὅπου γὰρ ὁ μη δ ἀκηκοὼς μηδὲν πώποτε φλαῦρον εἰς ἀγῶνά με τηλικουτονὶ κατέστησεν , ἦ που σφόδρ ἂν οἱ κακῶς πεπονθότες ἐπειρῶντ ἂν δίκην παρ ἐμοῦ λαμβάνειν .
οὐ γὰρ δὴ τοῦτό γ ἐστὶν οὔ τ εἰκὸς οὔ τε δυνατόν , ἐμὲ μὲν περὶ πολλοὺς ἡμαρτηκέναι , τοὺς δὲ ταῖς συμφοραῖς δι ἐμὲ περιπεπτωκότας ἡσυχίαν ἔχειν καὶ μὴ τολμᾶν ἐγκαλεῖν , ἀλλὰ πραοτέρους ἐν τοῖς ἐμοῖς εἶναι κινδύνοις τῶν μηδὲν ἠδικημένων , ἐξὸν αὐτοῖς δηλώσασιν ἃ πεπόνθασι τὴν μεγίστην παρ ἐμοῦ λαβεῖν τιμωρίαν .
ἀλλὰ γὰρ οὔ τε πρότερον οὔ τε νῦν οὐδείς μοι φανήσεται τοιοῦτον οὐδὲν ἐγκαλέσας .
ὥστ εἰ συγχωρήσαιμι τῷ κατηγόρῳ καὶ προσομολογήσαιμι πάντων ἀνθρώπων εἶναι δεινότατος , καὶ συγγραφεὺς τῶν λόγων τῶν λυπούντων ὑμᾶς τοιοῦτος οἷος οὐδεὶς ἄλλος γέγονε , πολὺ ἂν δικαιότερον ἐπιεικὴς εἶναι δοκοίην ἢ ζημιωθείην 0 .
τοῦ μὲν γὰρ γενέσθαι προέχοντα τῶν ἄλλων ἢ περὶ τοὺς λόγους ἢ περὶ τὰς πράξεις εἰκότως ἄν τις τὴν τύχην αἰτιάσαιτο , τοῦ δὲ καλῶς καὶ μετρίως κεχρῆσθαι τῇ φύσει δικαίως ἂν ἅπαντες τὸν τρόπον τὸν ἐμὸν ἐπαινέσειαν 0 .
οὐ μὴν οὐ δ εἰ ταῦτ ἔχων περὶ ἐμαυτοῦ λέγειν , οὐ δ οὕτω φανήσομαι περὶ τοὺς λόγους τοὺς τοιούτους γεγενημένος .
γνώσεσθε δ ἐκ τῶν ἐπιτηδευμάτων τῶν ἐμῶν , ἐξ ὧνπερ οἷόν τ ἐστὶν εἰδέναι τὴν ἀλήθειαν πολὺ μᾶλλον ἢ παρὰ τῶν διαβαλλόντων 0 .
οἶμαι γὰρ οὐδένα τοῦτ ἀγνοεῖν , ὅτι πάντες ἄνθρωποι περὶ τὸν τόπον τοῦτον εἰώθασι διατρίβειν , ὅθεν ἂν προέλωνται τὸν βίον πορίζεσθαι .
τοὺς μὲν τοίνυν ἀπὸ τῶν συμβολαίων τῶν ὑμετέρων ζῶντας καὶ τῆς περὶ ταῦτα πραγματείας ἴδοιτ ἂν μόνον οὐκ ἐν τοῖς δικαστηρίοις οἰκοῦντας , ἐμὲ δ οὐδεὶς πώποθ ἑώρακεν οὔ τ ἐν τοῖς συνεδρίοις οὔ τε περὶ τὰς ἀνακρίσεις οὔ τ ἐπὶ τοῖς δικαστηρίοις οὔ τε πρὸς τοῖς διαιτηταῖς , ἀλλ οὕτως ἀπέχομαι τούτων ἁπάντων ὡς οὐδεὶς ἄλλος τῶν πολιτῶν 0 .
ἔπειτ ἐκείνους μὲν ἂν εὕροιτε παρ ὑμῖν μόνοις χρηματίζεσθαι δυναμένους , εἰ δ ἄλλοσέ ποι πλεύσειαν , ἐνδεεῖς ἂν ὄντας τῶν καθ ἡμέραν , ἐμοὶ δὲ τὰς εὐπορίας , περὶ ὧν οὗτος μειζόνως εἴρηκεν , ἔξωθεν ἁπάσας γεγενημένας ·
ἔτι δὲ τοῖς μὲν πλησιάζοντας ἢ τοὺς ἐν κακοῖς αὐτοὺς ὄντας ἢ τοὺς ἑτέροις πράγματα παρέχειν βουλομένους , ἐμοὶ δὲ τοὺς πλείστην σχολὴν τῶν Ἑλλήνων ἄγοντας 0 1 .
ἠκούσατε δὲ καὶ τοῦ κατηγόρου λέγοντος ὅτι παρὰ Νικοκλέους τοῦ Σαλαμινίων βασιλέως πολλὰς ἔλαβον καὶ μεγάλας δωρεάς .
καίτοι τίνι πιστὸν ὑμῶν ἐστιν ὡς Νικοκλῆς ἔδωκέ μοι ταύτας , ἵνα δίκας μανθάνῃ λέγειν , ὃς καὶ τοῖς ἄλλοις περὶ τῶν ἀμφισβητουμένων ὥσπερ δεσπότης ἐδίκαζεν 0 ;
ὥστ ἐξ ὧν αὐτὸς οὗτος εἴρηκε , ῥᾴδιον καταμαθεῖν ὅτι πόρρω τῶν πραγματειῶν εἰμι τῶν περὶ τὰ συμβόλαια γιγνομένων 0 .
ἀλλὰ μὴν κ ἀκεῖνο πᾶσι φανερόν ἐστιν ὅτι παμπληθεῖς εἰσιν οἱ παρασκευάζοντες τοὺς λόγους τοῖς ἐν τοῖς δικαστηρίοις ἀγωνιζομένοις .
τούτων μὲν τοίνυν τοσούτων ὄντων οὐδεὶς πώποτε φανήσεται μαθητῶν ἠξιωμένος , ἐγὼ δὲ πλείους εἰληφώς , ὥς φησιν ὁ κατήγορος , ἢ σύμπαντες οἱ περὶ τὴν φιλοσοφίαν διατρίβοντες 0 1 .
καίτοι πῶς εἰκὸς τοὺς τοσοῦτον τοῖς ἐπιτηδεύμασιν ἀλλήλων ἀφεστῶτας περὶ τὰς αὐτὰς πράξεις ἡγεῖσθαι διατρίβειν 0 ;
ἔχων δὲ πολλὰς εἰπεῖν διαφορὰς περὶ τοῦ βίου τοῦ τ ἐμοῦ καὶ τῶν περὶ τὰς δίκας , ἐκείνως ὑμᾶς ἡγοῦμαι τάχιστ ἂν ἀφέσθαι τῆς δόξης ταύτης , εἴ τις ὑμῖν ἐπιδείξειε μὴ τούτων τῶν πραγμάτων μαθητάς μου γιγνομένους ὧν ὁ κατήγορος εἴρηκε , μη δὲ περὶ τοὺς λόγους ὄντα με δεινὸν τοὺς περὶ τῶν ἰδίων συμβολαίων 0 .
οἶμαι γὰρ ὑμᾶς , ἐξελεγχομένης τῆς αἰτίας ἧς εἶχον πρότερον , ζητεῖν ἑτέραν μεταλαβεῖν διάνοιαν , καὶ ποθεῖν ἀκοῦσαι περὶ ποίους ἄλλους λόγους γεγενημένος τηλικαύτην δόξαν ἔλαβον .
εἰ μὲν οὖν μοι συνοίσει κατειπόντι τὴν ἀλήθειαν , οὐκ οἶδα ·
χαλεπὸν γὰρ στοχάζεσθαι τῆς ὑμετέρας διανοίας 0 ·
οὐ μὴν ἀλλὰ παρρησιάσομαί γε πρὸς ὑμᾶς .
καὶ γὰρ ἂν αἰσχυνθείην τοὺς πλησιάσαντας , εἰ πολλάκις εἰρηκὼς ὅτι δεξαίμην ἂν ἅπαντας εἰδέναι τοὺς πολίτας καὶ τὸν βίον ὃν ζῶ καὶ τοὺς λόγους οὓς λέγω , νῦν μὴ δηλοίην ὑμῖν αὐτοὺς ἀλλ ἀποκρυπτόμενος φανείην .
ὡς οὖν ἀκουσόμενοι τὴν ἀλήθειαν , οὕτω προσέχετε τὸν νοῦν 0 .
πρῶτον μὲν οὖν ἐκεῖνο δεῖ μαθεῖν ὑμᾶς , ὅτι τρόποι τῶν λόγων εἰσὶν οὐκ ἐλάττους ἢ τῶν μετὰ μέτρου ποιημάτων 0 .
οἱ μὲν γὰρ τὰ γένη τὰ τῶν ἡμιθέων ἀναζητοῦντες τὸν βίον τὸν αὑτῶν κατέτριψαν , οἱ δὲ περὶ τοὺς ποιητὰς ἐφιλοσόφησαν , ἕτεροι δὲ τὰς πράξεις τὰς ἐν τοῖς πολέμοις συναγαγεῖν ἐβουλήθησαν , ἄλλοι δέ τινες περὶ τὰς ἐρωτήσεις καὶ τὰς ἀποκρίσεις γεγόνασιν , οὓς ἀντιλογικοὺς καλοῦσιν .
εἴη δ ἂν οὐ μικρὸν ἔργον , εἰ πάσας τις τὰς ἰδέας τὰς τῶν λόγων ἐξαριθμεῖν ἐπιχειρήσειεν ·
ἧς δ οὖν ἐμοὶ προσήκει , ταύτης μνησθεὶς ἐάσω τὰς ἄλλας .
εἰσὶ γάρ τινες οἳ τῶν μὲν προειρημένων οὐκ ἀπείρως ἔχουσι , γράφειν δὲ προῄρηνται λόγους οὐ περὶ τῶν ἰδίων συμβολαίων , ἀλλ Ἑλληνικοὺς καὶ πολιτικοὺς καὶ πανηγυρικούς , οὓς ἅπαντες ἂν φήσαιεν ὁμοιοτέρους εἶναι τοῖς μετὰ μουσικῆς καὶ ῥυθμῶν πεποιημένοις ἢ τοῖς ἐν δικαστηρίῳ λεγομένοις 0 .
καὶ γὰρ τῇ λέξει ποιητικωτέρᾳ καὶ ποικιλωτέρᾳ τὰς πράξεις δηλοῦσι , καὶ τοῖς ἐνθυμήμασιν ὀγκωδεστέροις καὶ καινοτέροις χρῆσθαι ζητοῦσιν , ἔτι δὲ ταῖς ἄλλαις ἰδέαις ἐπιφανεστέραις καὶ πλείοσιν ὅλον τὸν λόγον διοικοῦσιν .
ὧν ἅπαντες μὲν ἀκούοντες χαίρουσιν οὐδὲν ἧττον ἢ τῶν ἐν τοῖς μέτροις πεποιημένων , πολλοὶ δὲ καὶ μαθηταὶ γίγνεσθαι βούλονται , νομίζοντες τοὺς ἐν τούτοις πρωτεύοντας πολὺ σοφωτέρους καὶ βελτίους καὶ μᾶλλον ὠφελεῖν δυναμένους εἶναι τῶν τὰς δίκας εὖ λεγόντων 0 .
συνίσασι γὰρ τοῖς μὲν διὰ πολυπραγμοσύνην ἠπείροις τῶν ἀγώνων γεγενημένοις , τοὺς δ ἐκ φιλοσοφίας ἐκείνων τῶν λόγων ὧν ἄρτι προεῖπον τὴν δύναμιν εἰληφότας , καὶ τοὺς μὲν δικανικοὺς δοκοῦντας εἶναι ταύτην τὴν ἡμέραν μόνην ἀνεκτοὺς ὄντας ἐν ᾗ περ ἂν ἀγωνιζόμενοι τυγχάνωσι , τοὺς δ ἐν ἁπάσαις ταῖς ὁμιλίαις καὶ παρὰ πάντα τὸν χρόνον ἐντίμους ὄντας καὶ δόξης ἐπιεικοῦς τυγχάνοντας 0 ·
ἔτι δὲ τοὺς μέν , ἢν ὀφθῶσι δὶς ἢ τρὶς ἐπὶ τῶν δικαστηρίων , μισουμένους καὶ διαβαλλομένους , τοὺς δ ὅσῳ περ ἂν πλείοσι καὶ πλεονάκις συγγίγνωνται , τοσούτῳ μᾶλλον θαυμαζομένους 0 ·
πρὸς δὲ τούτοις τοὺς μὲν περὶ τὰς δίκας δεινοὺς πόρρω τῶν λόγων ἐκείνων ὄντας , τοὺς δ εἰ βουληθεῖεν ταχέως ἂν ἑλεῖν καὶ τοὺτους δυνηθέντας 0 1 .
ταῦτα λογιζόμενοι καὶ πολὺ κρείττω νομίζοντες εἶναι τὴν αἵρεσιν , βούλονται μετασχεῖν τῆς παιδείας ταύτης , ἧς οὐ δ ἂν ἐγὼ φανείην ἀπεληλαμένος , ἀλλὰ πολλῷ χαριεστέραν δόξαν εἰληφώς .
περὶ μὲν οὖν τῆς ἐμῆς εἴ τε βούλεσθε καλεῖν δυνάμεως εἴ τε φιλοσοφίας εἴ τε διατριβῆς , ἀκηκόατε πᾶσαν τὴν ἀλήθειαν 0 1 2 .
βούλομαι δὲ περὶ ἐμαυτοῦ καὶ νόμον θεῖναι χαλεπώτερον ἢ περὶ τῶν ἄλλων , καὶ λόγον εἰπεῖν θρασύτερον ἢ κατὰ τὴν ἐμὴν ἡλικίαν 0 1 .
ἀξιῶ γὰρ οὐ μόνον , εἰ βλαβεροῖς χρῶμαι τοῖς λόγοις , μηδεμιᾶς συγγνώμης τυγχάνειν παρ ὑμῶν , ἀλλ εἰ μὴ τοιούτοις , οἵοις οὐδεὶς ἄλλος , τὴν μεγίστην ὑποσχεῖν τιμωρίαν 0 1 .
οὐχ οὕτω δ ἂν τολμηρὰν ἐποιησάμην τὴν ὑπόσχεσιν , εἰ μὴ καὶ δείξειν ἤμελλον ὑμῖν καὶ ῥᾳδίαν ποιήσειν τὴν διάγνωσιν αὐτῶν .
ἐγὼ καλλίστην ἡγοῦμαι καὶ δικαιοτάτην εἶναι τὴν τοιαύτην ἀπολογίαν , ἥτις εἰδέναι ποιεῖ τοὺς δικάζοντας ὡς δυνατὸν μάλιστα , περὶ ὧν τὴν ψῆφον οἴσουσι , καὶ μὴ πλανᾶσθαι τῇ διανοίᾳ μη δ ἀμφιγνοεῖν τοὺς τ ἀληθῆ λέγοντας 0 .
εἰ μὲν τοίνυν ἠγωνιζόμην ὡς περὶ πράξεις τινὰς ἡμαρτηκώς , οὐκ ἂν οἷός τ ἦν ἰδεῖν ὑμῖν αὐτὰς παρασχεῖν , ἀλλ ἀναγκαίως εἶχεν εἰκάζοντας ὑμᾶς ἐκ τῶν εἰρημένων διαγιγνώσκειν ὅπως ἐτύχετε περὶ τῶν πεπραγμένων ·
ἐπειδὴ δὲ περὶ τοὺς λόγους ἔχω τὴν αἰτίαν , οἶμαι μᾶλλον ὑμῖν ἐμφανιεῖν τὴν ἀλήθειαν .
αὐτοὺς γὰρ ὑμῖν δείξω τοὺς εἰρημένους ὑπ ἐμοῦ καὶ γεγραμμένους , ὥστ οὐ δοξάσαντες ἀλλὰ σαφῶς εἰδότες ὁποῖοί τινές εἰσι τὴν ψῆφον οἴσετε περὶ αὐτῶν .
ἅπαντας μὲν οὖν διὰ τέλους εἰπεῖν οὐκ ἂν δυναίμην ·
ὁ γὰρ χρόνος ὁ δεδομένος ἡμῖν ὀλίγος ἐστίν ·
ὥσπερ δὲ τῶν καρπῶν , ἐξενεγκεῖν ἑκάστου δεῖγμα πειράσομαι 0 .
μικρὸν γὰρ μέρος ἀκούσαντες ῥᾳδίως τό τ ἐμὸν ἦθος γνωριεῖτε καὶ τῶν λόγων τὴν δύναμιν ἁπάντων μαθήσεσθε .
δέομαι δὲ τῶν πολλάκις ἀνεγνωκότων τὰ μέλλοντα ῥηθήσεσθαι μὴ ζητεῖν ἐν τῷ παρόντι παρ ἐμοῦ καινοὺς λόγους , μη δ ὀχληρόν με νομίζειν , ὅτι λέγω τοὺς πάλαι παρ ὑμῖν διατεθρυλημένους .
εἰ μὲν γὰρ ἐπίδειξιν ποιούμενος ἔλεγον αὐτούς , εἰκότως ἂν εἶχον τὴν αἰτίαν ταύτην ·
νῦν δὲ κρινόμενος καὶ κινδυνεύων ἀναγκάζομαι χρῆσθαι τοῦτον τὸν τρόπον αὐτοῖς .
καὶ γὰρ ἂν πάντων εἴην καταγελαστότατος , εἰ τοῦ κατηγόρου διαβάλλοντος ὅτι τοιούτους γράφω λόγους οἳ καὶ τὴν πόλιν βλάπτουσι καὶ τοὺς νεωτέρους διαφθείρουσι , δι ἑτέρων ποιοίμην τὴν ἀπολογίαν , ἐξὸν αὐτοὺς δείξαντι τούτους ἀπολύσασθαι τὴν διαβολὴν τὴν λεγομένην περὶ ἡμῶν .
ὑμᾶς μὲν οὖν ἀξιῶ μοι διὰ ταῦτα συγγνώμην ἔχειν καὶ συναγωνιστὰς γίγνεσθαι , τοῖς δὲ ἄλλοις ἤδη περαίνειν ἐπιχειρήσω , μικρὸν ἔτι προειπών , ἵνα ῥᾷον ἐπακολουθῶσι τοῖς λεγομένοις .
ὁ μὲν γὰρ λόγος ὁ μέλλων πρῶτος ὑμῖν δειχθήσεσθαι κατ ἐκείνους ἐγράφη τοὺς χρόνους , ὅτε Λακεδαιμόνιοι μὲν ἦρχον τῶν Ἑλλήνων , ἡμεῖς δὲ ταπεινῶς ἐπράττομεν .
ἔστι δὲ τοὺς μὲν Ἕλληνας παρακαλῶν ἐπὶ τὴν τῶν βαρβάρων στρατείαν , Λακεδαιμονίοις δὲ περὶ τῆς ἡγεμονίας ἀμφισβητῶν .
τοιαύτην δὲ τὴν ὑπόθεσιν ποιησάμενος , ἀποφαίνω τὴν πόλιν ἁπάντων τῶν ὑπαρχόντων τοῖς Ἕλλησιν ἀγαθῶν αἰτίαν γεγενημένην .
ἀφορισάμενος δὲ τὸν λόγον τὸν περὶ τῶν τοιούτων εὐεργεσιῶν , καὶ βουλόμενος τὴν ἡγεμονίαν ἔτι σαφέστερον ἀποφαίνειν ὡς ἔστι τῆς πόλεως , ἐνθένδε ποθὲν ἐπιχειρῶ διδάσκειν περὶ τούτων , ὡς τῇ πόλει τιμᾶσθαι προσήκει πολὺ μᾶλλον ἐκ τῶν περὶ τὸν πόλεμον κινδύνων ἢ τῶν ἄλλων εὐεργεσιῶν 0 .
ὤιμην μὲν οὖν αὐτὸς δυνήσεσθαι διελθεῖν περὶ αὐτῶν ·
νῦν δέ με τὸ γῆρας ἐμποδίζει καὶ ποιεῖ προαπαγορεύειν .
ἵν οὖν μὴ παντάπασιν ἐκλυθῶ πολλῶν ἔτι μοι λεκτέων ὄντων , ἀρξάμενος ἀπὸ τῆς παραγραφῆς ἀνάγνωθι τὰ περὶ τῆς ἡγεμονίας αὐτοῖς .
περὶ μὲν οὖν τῆς ἡγεμονίας , ὡς δικαίως ἂν εἴη τῆς πόλεως , ῥᾴδιον ἐκ τῶν εἰρημένων καταμαθεῖν 0 .
ἐνθυμήθητε δὲ πρὸς ὑμᾶς αὐτούς , εἰ δοκῶ τοῖς λόγοις διαφθείρειν τοὺς νεωτέρους , ἀλλὰ μὴ προτρέπειν ἐπ ἀρετὴν καὶ τοὺς ὑπὲρ τῆς πόλεως κινδύνους , ἢ δικαίως ἂν δοῦναι δίκην ὑπὲρ τῶν εἰρημένων , ἀλλ οὐκ ἂν χάριν κομίσασθαι παρ ὑμῶν τὴν μεγίστην , ὃς οὕτως ἐγκεκωμίακα τὴν πόλιν καὶ τοὺς προγόνους καὶ τοὺς κινδύνους τοὺς ἐν ἐκείνοις τοῖς χρόνοις γεγενημένους , ὥστε τούς τε πρότερον γράψαντας περὶ τὴν ὑπόθεσιν ταύτην ἅπαντας ἠφανικέναι τοὺς λόγους , αἰσχυνομένους ὑπὲρ τῶν εἰρημένων αὑτοῖς , τούς τε νῦν δοκοῦντας εἶναι δεινοὺς μὴ τολμᾶν ἔτι λέγειν περὶ τούτων , ἀλλὰ καταμέμφεσθαι τὴν δύναμιν τὴν σφετέραν αὐτῶν .
ἀλλ ὅμως , τούτων οὕτως ἐχόντων , φανήσονταί τινες τῶν εὑρεῖν μὲν οὐδὲν οὐ δ εἰπεῖν ἄξιον λόγου δυναμένων , ἐπιτιμᾶν δὲ καὶ βασκαίνειν τὰ τῶν ἄλλων μεμελετηκότων , οἳ χαριέντως μὲν εἰρῆσθαι ταῦτα φήσουσι  τὸ γὰρ εὖ φθονήσουσιν εἰπεῖν  , πολὺ μέντοι χρησιμωτέρους εἶναι τῶν λόγων καὶ κρείττους τοὺς ἐπιπλήττοντας τοῖς νῦν ἁμαρτανομένοις ἢ τοὺς τὰ πεπραγμένα πρότερον ἐπαινοῦντας , καὶ τοὺς ὑπὲρ ὧν δεῖ πράττειν συμβουλεύοντας ἢ τοὺς τὰ παλαιὰ τῶν ἔργων διεξιόντας 0 .
ἵν οὖν μη δὲ ταῦτ ἔχωσιν εἰπεῖν , ἀφέμενος τοῦ βοηθεῖν τοῖς εἰρημένοις πειράσομαι μέρος ἑτέρου λόγου τοσοῦτον , ὅσον περ ἄρτι , διελθεῖν ὑμῖν , ἐν ᾧ φανήσομαι περὶ τούτων ἁπάντων πολλὴν ἐπιμέλειαν πεποιημένος 0 .